[{"text_idx": "#000003", "text": "Uue eelno\u0303u ja\u0308rgi saab lapsevanem valida kolme eelistatud lasteaia vahel"}, {"text_idx": "#000004", "text": "Haridusministeeriumi koostatav alushariduse ja lapsehoiuseaduse eelno\u0303u lubaks vanematel no\u0303uda lasteaiakohta konkreetses lasteaias. Niimoodi laheneks probleem, et kohalik omavalitsus, na\u0308iteks Tallinn, pakub lasteaiakohta sobimatus linnaosas."}, {"text_idx": "#000005", "text": "Koolieelse lasteasutuse seadus ei na\u0308e praegu ette, et lapsele peab andma lasteaiakoha, mis asub tema pere elukohale vo\u0303imalikult la\u0308hedal. Samuti ei vo\u0303imalda seadus lapsevanemal no\u0303uda lasteaiakohta konkreetses lasteaias. Valida tuleb teeninduspiirkonnast, milleks vo\u0303ib olla kogu kohalik omavalitsus \u2013 linn vo\u0303i vald."}, {"text_idx": "#000006", "text": "Haridusministeerium koostab eelno\u0303u, mis kaotaks seadusest teeninduspiirkonna mo\u0303iste. Selline lahendus lubaks vanemal valida lapse ja pere jaoks ko\u0303ige sobivama lasteaia, selgitas haridus- ja teadusminister Kristina Kallas."}, {"text_idx": "#000007", "text": "\"Lapsevanema seisukohast teeninduspiirkond ei oma ta\u0308htsust. Lapsevanem vajab lapsehoiuteenust la\u0308htuvalt oma vajadustest: kas see on kodu, to\u0308o\u0308koha, lapsehoidja vo\u0303i vanavanemate la\u0308hedal. Lapsevanem esitab avalduse ja millises kohas tal oleks lastehoiuteenust tegelikult vaja,\" lausus minister."}, {"text_idx": "#000009", "text": "\"Tihti ongi selline olukord, kus Kalamajas elavale lapsevanemale pakutakse lasteaiakohta Lasnama\u0308el, aga lapsevanem ei ka\u0308i Lasnama\u0308el to\u0308o\u0308l ega liigu sinna suunda absoluutselt. Sellepa\u0308rast see teeninduspiirkonna mo\u0303iste lapsevanemat ei aita. Edaspidi esitab lapsevanem kohalikule omavalitsusele avalduse tema eelistatud kolme lasteaia vo\u0303i -hoiu avalduse. So\u0303ltuvalt sellest, kuhu ta soovib. Kohalik omavalitsus peab vo\u0303imaldama nendest kolmest valikust u\u0308he,\" ra\u0308a\u0308kis Kallas."}, {"text_idx": "#000010", "text": "Tallinna haridusameti juhtivspetsialist Marika Kallas u\u0308tles, et ko\u0303ige rohkem on Tallinnas lasteaiakoha soovijaid Kesklinna, Piritale, Po\u0303hja-Tallinna ja No\u0303mmele. Marika Kallas selgitas, et suurt puudust lasteaiakohtadest ei ole ja haridusamet loob iga aasta lasteaiakohti juurde."}, {"text_idx": "#000011", "text": "\"Siiani on Tallinna vanematel kolm valikut teha ja enamasti u\u0308hte nendest valitud lasteaedadest vanem ka koha saab,\" u\u0308tles ta."}, {"text_idx": "#000012", "text": "Kristina Kallas nentis, et on ka juhtunud, et lasteaiakohta vanemale ei pakutagi."}, {"text_idx": "#000013", "text": "\"Omavalitsus praegu vanema valitud kolme eelistusse reeglina kohta ei paku. Tallinn lahendab praegu olukorras u\u0308ldiselt nii. Pa\u0308ris tihti ja\u0308a\u0308b lasteaiakoht u\u0308ldse ka pakkumata,\" lausus ta."}, {"text_idx": "#000030", "text": "Avalik sektor tuleval aastal palgato\u0303usuks raha ei saa"}, {"text_idx": "#000045", "text": "Valitsus loodab kuue kuuga uue maksu leida"}]